În momentul de față, Florin Piersic se află în ATI într-o stare stabilă. Unitatea sanitară a oferit mai multe informații într-un comunicat de presă.
Unitatea sanitară a oferit mai multe informații despre starea lui Florin Piersic
Șerban Dragosloveanu, managerul interimar al Spitalului „Foişor”, a subliniat că s-a constituit o echipă compusă din medici ortopezi, ATI, infectionişti şi medic cardiolog.
Ulterior, s-a decis efectuarea intervenţiei chirurgicale în regim de urgenţă. A fost extrasă proteza de genunchi, s-a practicat asanare extinsă şi implantarea unei proteze tip spacer cu caracter temporar, purtătoare de antibiotic.
În momentul de față, pacientul se află în secţia ATI, în stare stabilă.
„În urma investigaţiilor efectuate la spitalul nostru, având în vedere starea gravă a pacientului Florin Piersic, s-a constituit o echipă compusă din medici ortopezi, ATI, infectionişti şi medic cardiolog şi s-a decis efectuarea intervenţiei chirurgicale în regim de urgenţă. A fost extrasă proteza de genunchi, s-a practicat asanare extinsă şi implantarea unei proteze tip spacer cu caracter temporar, purtătoare de antibiotic. În prezent, pacientul se află în secţia ATI, în stare stabilă”, a transmis medicul Șerban Dragosloveanu, managerul interimar al Spitalului „Foişor”.
Inițial, unitatea sanitară preciza că starea pacientului era una gravă
Inițial, unitatea sanitară preciza că starea pacientului era una gravă, acesta ajungând în sepsis.
„În cursul zilei de astăzi, 09.05.2024, domnul Florin Piersic a fost transferat la Spitalul Clinic de Ortopedie-Traumatologie şi TBC Osteoarticular Bucureşti. La momentul internării, pacientul, în vârstă de 88 ani, se prezintă cu o stare generală gravă în urma unui sepsis cu punct de plecare de la nivelul unei proteze totale de genunchi. Pacientul prezintă multiple patologii asociate, dintre care cea mai gravă este cea cardiacă”, au transmis oficialii unităţii medicale, într-un comunicat de presă.
Potrivit unității medicale, în momentul de față prezenta se fac noi investigaţii.
„Vom efectua investigaţii de laborator şi imagistice în urma cărora vom stabili conduita terapeutică”, este scris în comunicat.
Amintim că maestrul Florin Piersic a fost transferat joi, la Spitalul Foişor din Bucureşti, pentru o intervenţie ortopedică, necesară pentru îndepărtarea sursei de infecţie.
Adrian Marinescu a explicat cât de dificile sunt intervențiile la care este supus actorul
Dr. Adrian Marinescu a explicat cât de dificile sunt intervențiile la care este supus actorul. În primul rând, specialistul a subliniat că evaluarea e multidisciplinară și atunci partea ortopedică joacă un rol extrem de important.
El a spus și că există anumite riscuri, mai ales este vorba despre o persoană în vârstă care are boli cronice.
„Sunt mai multe aspecte. Evaluarea e multidisciplinară și atunci partea ortopedică joacă un rol extrem de important. Legat de intervenție și orice tratament în sfera ortopedică, sigur că presupune și riscuri și, în general vorbind, dacă este o persoană în vârstă și are și boli cronice și aici discutăm de destul de multe, din păcate, și nu mă refer doar la ce avea ortopedic, cardiac, diabet ș.a.m.d.
Acum, în acest context, faptul că pacientul e stabil la un moment dat în raport cu niște parametri nu înseamnă că evoluția nu poate fi imprevizibilă. Aici este un aspect. Şi al doilea și acolo e adevărat că este la Spitalul de Ortopedie, unde au toate elementele la momentul de față, dar facem o diferență între ce înseamnă intervenția și riscul legat de intervenție și starea generală pe care o are și care nu ține de intervenție.
Adică, altfel spus, un sepsis, adică o infecție generalizată la o persoană fragilă, categoric că poate să ducă la o schimbare de la o oră la alta. Eu sper că lucrurile să echilibreze. Faptul că se echilibrează nu înseamnă că intervenția devine mai ușoară. De asta e important să facem o diferență și să vedem ce înseamnă abordarea, mai ales că, din păcate, în momentul în care vorbești de o proteză infectată, faptul că o lași acolo înseamnă de asemenea un risc și o evoluție care poate să fie nefavorabilă”, a explicat medicul la Antena 3.